# Partit Progressista (Corea del Sud, 2017)

El Partit Progressista (en coreà: 진보당), anteriorment conegut com a Partit Minjung (민중당), és un partit nacionalista d'esquerres i progressista de Corea del Sud.

## Història

El partit es va fundar el 15 d'octubre de 2017 a partir de la fusió del Nou Partit Popular i del Partit Popular Unit, dues formacions continuadores del Partit Progressista Unificat, el qual va ser dissolt pel Tribunal Constitucional sud-coreà al 2014 sota l'acusació d'haver participat en una trama de conspiració per enderrocar el govern i recolzar a Corea del Nord en cas de guerra.
En un primer moment el partit comptava amb dos diputats a l'Assemblea Nacional, però el 22 de desembre de 2017 el Tribunal Suprem va condemnar el representant Yoon Jong-oe per infringir les lleis de campanya i va ser destituït del càrrec. Per a les eleccions legislatives de 2020, el partit va tractar d'arribar a un acord amb el Partit Demòcrata, el qual impulsava l'anomenat Partit de la Plataforma, una coalició progressista. Tanmateix, el PD va refusar aquesta possibilitat, forçant al Minjung a presentar-se en solitari. Finalment, el partit no aconseguiria obtenir cap escó, perdent la representació que mantenia des de la seva fundació.
Al 2023 l'administració del President Yoon Suk-yeol tornaria a investigar el partit per suposats vincles amb Corea del Nord i per activitats antiamericanes. Un dels principals diaris del país, el Kyunghyang Shinmun, expressaria la seva preocupació per la pressió del President contra sindicats i grups de la societat civil, creant un estat policial mitjançant investigacions de contraintel·ligència.
A les eleccions parcials de 2023 el Partit Progressista aconseguiria un escó per Jeonju, intensificant les crítiques i campanya de la dreta i del Partit del Poder Popular contra els progressistes. Per a les eleccions legislatives de 2024 el partit participaria de l'Aliança Democràtica de Corea, juntament amb el Partit Demòcrata, la Nova Aliança Progressista i candidats independents. La coalició obtindria la victòria i donaria tres escons als progressistes.

## Resultats electorals
### Eleccions Presidencials

| Any | Candidat | Vots | % | Resultat |
| 2022 | Kim Jae-yeon | 37,366 | 0.11 | Derrota |

### Eleccions legislatives

| Any | Líder | Circum. | Circum. | Circum. | Circum. | Llista | Llista | Llista | Llista | Escons | Escons | Pos. | Govern |
| Any | Líder | Vots | % | Escons | +/- | Vots | % | Escons | +/- | No. | +/– | Pos. | Govern |
| 2020 | Lee Sang-kyu | 157,706 | 0.55 | 0 / 253 | Nou | 295,612 | 1.06 | 0 / 47 | Nou | 0 / 300 | Nou | 8è | Extraparlamentari |
| 2024 | Yoon Hee-suk | 302,925 | 1.04 | 1 / 254 | 1 | En coalició | En coalició | 2 / 46 | 2 | 3 / 300 | 3 | 2n | Oposició |

### Eleccions Locals

| Any | Líder | Governadors | Provincial | Alcaldes | Regidors |
| 2018 | Kim Jong-hoon Kim Chang-han | 0 / 17 | 0 / 824 | 0 / 226 | 11 / 2.927 |
| 2022 | Kim Jae-yeon | 0 / 17 | 3 / 824 | 1 / 226 | 17 / 2.927 |

### Eleccions parcials

| Any | Líder | Diputats | Governadors | Alcaldes | Provincials | Regidors |
| 2023 (I) | Yoon Hee-suk | 1 / 1 | N/D | 0 / 1 | 0 / 2 | 0 / 4 |
| 2023 (II) | Yoon Hee-suk | N/D | N/D | 0 / 1 | N/D | N/D |
| 2024 | Yoon Hee-suk | N/D | N/D | 0 / 2 | 1 / 17 | 1 / 26 |

## Referències

* ↑ 정찬흥. «민중당 공식 출범 "민중 승리시대 열 것" 포부» (en coreà), 16-10-2017. [Consulta: 10 desembre 2024].
* ↑ «South Korea Disbands Party Sympathetic to North». The New York Times.
* ↑ 박석철. «울산 북구 단일화 양보했던 이상헌 "윤종오는 무죄"» (en coreà). [Consulta: 11 desembre 2024].
* ↑ «비례의석 앞에 갈라진 汎與…중도층 이탈 우려» (en coreà), 18-03-2020. [Consulta: 11 desembre 2024].
* ↑ 입력: 2023.01.11 20:24. «[사설 지금이 어느 때인데 간첩 사건으로 공안정국 꿈꾸나]» (en coreà), 11-01-2023. [Consulta: 11 desembre 2024].
* ↑ 조선일보. «[사설 국회 진출 진보당, ‘간첩 당원’ 입장부터 밝혀야]» (en coreà), 07-04-2023. [Consulta: 11 desembre 2024].
* ↑ 조선일보. «인해전술로 지역 파고들었다… 통진당 후신 진보당, 7년만에 국회 입성» (en coreà), 06-04-2023. [Consulta: 11 desembre 2024].